બુરાડીના રહસ્યમય કેસને સુલઝાવવામાં પોલિસ હજુ લાગેલી છે. આ ઘટનાનો માસ્ટરમાઈન્ડ કોણ છે, લલિત કે કોઈ બીજુ... પોલિસ હાલમાં લલિતના માસ્ટરમાઈન્ડ હોવાની થિયરીથી વધુ એ તપાસમાં લાગેલી છે કે શું આ પરિવારને સામૂહિક આત્મહત્યા માટે કોઈ બહારના વ્યક્તિએ ઉકસાવી છે. ‘શનિવારે હું આવીશ, બધી તૈયારી રાખજો', રજિસ્ટરમાં લખેલી આ વાતની તપાસ પોલિસ કરી રહી છે કે ઘટનાની એ રાતે શું કોઈ બહારની વ્યક્તિ આવી હતી? હજુ સુધી કોઈના ઘરમાં આવવા કે જવાનો પુરાવો મળ્યો નથી. તે રાતે ઘરમાં જનારો છેલ્લો વ્યક્તિ લલિત હતો જે ટોમીને ફેરવીને પાછો આવ્યો હતો. પોલિસ તપાસ કરી રહી છે કે શું ઘરમાં કોઈ બીજા રસ્તે ઘુસી શકાય છે? બંને ભાઈઓની સંપત્તિની વસિયતની પણ તપાસ થઈ રહી છે કે કોઈ બાબા કે કોઈ બીજાએ બધી સંપત્તિ પોતાના નામે કરાવીને આ બધુ કર્યુ નથી ને?